**UAB „SG dujos“**

UAB „SG dujos“, įmonės kodas 300555909, pridėtinės vertės mokesčio mokėtojo kodas LT100002348714

Adresas: J. Savickio 21-7, LT-01108 Vilnius

Duomenys apie pirkėją kaupiami ir saugomi Juridinių asmenų registre

**KONKURSO SĄLYGOS**

**M1 KATEGORIJOS TRANSPORTO PRIEMONĖS ĮSIGIJIMAS**

**TURINYS**

[**1.** **BENDROSIOS NUOSTATOS** 2](#_Toc392328990)

[**2.** **PIRKIMO OBJEKTAS** 2](#_Toc392328991)

[**3.** **TIEKĖJŲ KVALIFIKACIJOS REIKALAVIMAI** 3](#_Toc392328992)

[**4.** **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE** 6](#_Toc392328993)

[**5.** **PASIŪLYMŲ RENGIMAS, PATEIKIMAS, KEITIMAS** 7](#_Toc392328994)

[**6.** **PASIŪLYMŲ GALIOJIMO UŽTIKRINIMAS** 8](#_Toc392328995)

[**7.** **KONKURSO SĄLYGŲ PAAIŠKINIMAS IR PATIKSLINIMAS** 8](#_Toc392328996)

[**8.** **PASIŪLYMŲ NAGRINĖJIMAS IR VERTINIMAS** 9](#_Toc392328997)

[**9.** **PASIŪLYMŲ ATMETIMO PRIEŽASTYS** 13](#_Toc392328998)

[**10.** **Derybos** 13](#_Toc392328999)

[**11.** **SPRENDIMAS DĖL LAIMĖTOJO NUSTATYMO** 14](#_Toc392329000)

[**12.** **PIRKIMO SUTARTIES SĄLYGOS** 14](#_Toc392329001)

[**13.** **Baigiamosios nuostatos** 14](#_Toc392329002)

[**14.** **Priedai** 14](#_Toc392329003)

[14.1 Techninė specifikacija; 15](#_Toc392329004)

[14.2 Pasiūlymo forma; 15](#_Toc392329005)

[14.3 Sutarties projektas; 15](#_Toc392329006)

[14.4 Tiekėjo deklaracija. 15](#_Toc392329007)

1. **BENDROSIOS NUOSTATOS**
   1. UAB „SG dujos“ (toliau vadinama – Pirkėjas) įgyvendindama projektą, finansuojamą Klimato kaitos programos lėšomis, numato įsigyti ir įdiegti suslėgtų gamtinių dujų (SGD, angl. – „CNG“) gamybos, saugojimo ir išdavimo įrangos komplektą bei M1 kategorijos transporto priemonę (toliau – automobilis, transporto priemonė arba mašina).
   2. Vartojamos pagrindinės sąvokos, apibrėžtos Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, ir nėra perkantieji subjektai pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą, pirkimų vykdymo tvarkos apraše (toliau – Pirkimų tvarkos aprašas), patvirtintame Lietuvos Respublikos aplinkos ministro 2010-09-14 įsakymu Nr. D1-762 (2018-11-09 įsakymo Nr. D1-946 redakcija).
   3. Pirkimas vykdomas vadovaujantis Pirkimų tvarkos aprašu, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.
   4. Skelbimas apie pirkimą paskelbtas specializuotame viešųjų pirkimų portale Mercell ([www.mercell.com](http://www.mercell.com)), Lietuvos Respublikos aplinkos ministerijos Aplinkos projektų valdymo agentūros ([www.apva.lt](http://www.apva.lt)) skelbimų skiltyje ir „SG dujos“ ([www.sgdujos.lt](http://www.sgdujos.lt)) internetinėje svetainėje.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti apklausos būdu Pirkimų tvarkos aprašo 16-26 punktuose nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Vidas Korsakas, tel.: (8 5) 2313 782, el. paštas: info@sgdujos.lt.

## 

1. **PIRKIMO OBJEKTAS**
   1. Perkama transporto priemonė turi būti nauja ir nenaudota, pristatyta Pirkėjui Lietuvos Respublikoje.
   2. Perkamos transporto priemonės funkcinės bei techninės savybės nustatytos pateiktoje techninėje specifikacijoje.
   3. Šis pirkimas į dalis neskaidomas.
   4. Pagal pirkimo sutartį transporto priemonė turi būti pristatyta per 6 mėnesius nuo sutarties pasirašymo dienos, su galimybe pratęsti šį terminą ne ilgiau kaip 3 mėnesiams, išskyrus atvejį, jei nutinka nenugalimos jėgos aplinkybės. Tiekėjui pageidaujant pirkimo sutartyje numatyto avansinio mokėjimo, transporto priemonės pateikimo terminas skaičiuojamas nuo avansinio mokėjimo atlikimo.
   5. Tiekėjams neleidžiama pateikti alternatyvių pasiūlymų. Jei tiekėjas pateikia alternatyvų pasiūlymą, jo pasiūlymas ir alternatyvus pasiūlymas bus atmesti.
2. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 1. | Tiekėjui, kuris yra fizinis asmuo, arba tiekėjo, kuris yra juridinis asmuo, kita organizacija ar jos padalinys, vadovui, kitam valdymo ar priežiūros organo nariui ar kitam asmeniui, turinčiam (turintiems) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar asmeniui (asmenims), turinčiam (turintiems) teisę surašyti ir pasirašyti tiekėjo finansinius apskaitos dokumentus, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis ir šis asmuo neturi neišnykusio ar nepanaikinto teistumo už šią nusikalstamą veiklą:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus.  9) iš kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Taip pat už šiame reikalavime išvardytas veikas tiekėjui, kuris yra juridinis asmuo, kita organizacija ar jos padalinys, per pastaruosius 5 metus nebuvo priimtas ir įsiteisėjęs apkaltinamasis teismo nuosprendis arba šio reikalavimo 8 punkte nurodytu atveju – galutinis administracinis sprendimas (jeigu toks sprendimas priimamas pagal tiekėjo šalies teisės aktų reikalavimus). | Tiekėjo, neatitinkančio šio reikalavimo, pasiūlymas atmetamas | Pateikiamas išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 180 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiamas dokumento originalas arba tinkamai patvirtinta dokumento kopija\* |
| 2. | Tiekėjas nėra nemokus, jam nėra iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši. | Tiekėjo, neatitinkančio šio reikalavimo, pasiūlymas atmetamas | 1) Valstybės įmonės Registrų centro arba atitinkamos užsienio šalies institucijos išduotas dokumentas arba išrašas iš teismo sprendimo, išduotas ne anksčiau kaip 120 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiamas dokumento originalas arba tinkamai patvirtinta dokumento kopija\*  2) Tiekėjo deklaracija (šių konkurso sąlygų 4 priedas), patvirtinanti, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, arba atitinkamos užsienio šalies išduotas dokumentas, patvirtinantis, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia priverstinio likvidavimo procedūros ar susitarimo su kreditoriais arba jo padėtis pagal šalies, kurioje jis registruotas, įstatymus nėra tokia pati ar panaši, arba priesaikos ar oficiali deklaracija, jei atitinkamoje šalyje neišduodamas minėtas dokumentas arba jis neapima visų keliamų klausimų. |
| 3 | Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra Pirkėjas, reikalavimus.  Tačiau šis reikalavimas netaikomas, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šiame reikalavime nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų šio reikalavimo 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Pirkėjui reikalaujant pateikti aktualius dokumentus, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Tiekėjo, neatitinkančio šio reikalavimo, pasiūlymas atmetamas | Pateikiami Valstybinės mokesčių inspekcijos ir Valstybinio socialinio draudimo įstaigos išduoti dokumentai arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 120 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiamas dokumento originalas arba tinkamai patvirtinta dokumento kopija\* |
| 4. | Tiekėjas yra įregistruotas įstatymų nustatyta tvarka ir turi teisę verstis veikla, kuri reikalinga pirkimo sutarčiai įvykdyti | Tiekėjo, neatitinkančio šio reikalavimo, pasiūlymas atmetamas | Tiekėjo (juridinio asmens) registravimo pažymėjimo ir įstatų dalies tinkamai patvirtintos kopijos\* ar kiti dokumentai, patvirtinantys tiekėjo teisę verstis atitinkama veikla arba atitinkamos užsienio šalies (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjo registruotas) išduotas dokumentas (dokumento originalas arba tinkamai patvirtinta dokumento kopija\*) ar priesaikos deklaracija, liudijanti tiekėjo teisę verstis atitinkama veikla. |

**3.1.2.Ekonominės ir finansinės būklės, techninio ir profesinio pajėgumo reikalavimai**

| **Eil.**  **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 1. | Tiekėjo vidutinės metinės visos veiklos pajamos per paskutinius 3 finansinius metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 finansinius metus) turi būti ne mažesnė kaip 0,1 mln. Eur. | Tiekėjo, neatitinkančio šio reikalavimo, pasiūlymas atmetamas | Tiekėjo paskutinių 3 finansinių metų arba nuo tiekėjo įregistravimo dienos, jeigu tiekėjas vykdė veiklą trumpiau nei 3 finansinius metus, pelno (nuostolio) ataskaitų arba šalies, kurioje registruotas tiekėjas, atitinkamo dokumento kopijos. Pateikiama tinkamai patvirtinta dokumento kopija\* |
| 2. | Tiekėjas per paskutinius 3 metus arba nuo tiekėjo įregistravimo datos (jei tiekėjas veiklą vykdė mažiau nei 3 metus) iki pasiūlymų pateikimo termino pabaigos yra pardavęs ir (ar) vykdo bent vieną sutartį, susijusią su naujų automobilių įrengimu, kurios vertė ne mažesnė kaip 0,05 mln. Eur. Jei tiekėjas teikia informaciją apie vykdomas sutartis, laikoma, kad jo patirtis atitinka keliamą reikalavimą, jei vykdomos sutarties įvykdyta dalis yra ne mažesnė kaip 0,05 mln. Eur. | Tiekėjo, neatitinkančio šio reikalavimo, pasiūlymas atmetamas | Tiekėjo įvykdytų ir (ar) vykdomų sutarčių sąrašas. Šiame sąraše turi būti nurodyta sutarties sudarymo data, sutarties ar reikalaujamos vertės sutarties dalies įvykdymo data, užsakovas, sutarties vertė ir įvykdytos sutarties dalies vertė, sutarties objektas, kartu pateikiamos užsakovo pažymos, patvirtinančios, kad darbai atlikti tinkamai ir pagal galiojančių teisės aktų, reglamentuojančių darbų atlikimą, reikalavimus ir tinkamai užbaigti. |

**\* Pastabos:**

1) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

* 1. Jeigu tiekėjas 3.1.1 lentelės „Bendrieji tiekėjų kvalifikacijos reikalavimai“ 1-4 punktuose negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija.
  2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
  3. Jei tiekėjas sutarties vykdymo metu numato remtis kitų ūkio subjektų pajėgumais, tiekėjas turi pateikti įrodymus, patvirtinančius jo galimybes pirkimo sutarties vykdymo metu naudotis kitų ūkio subjektų pajėgumais – tiekėjo su ūkio subjektu, kurio pajėgumais sutarties vykdymo metu numato remtis tiekėjas, susitarimą, įpareigojantį ketinimų protokolą ar kitus įpareigojančius dokumentus, patvirtinančius, kad ūkio subjektas, kurio pajėgumais bus remiamasi, sutinka, kad tiekėjas sutarties su Pirkėju vykdymo metu remtųsi jo pajėgumais ir sutarties vykdymui įsipareigoja suteikti nurodomus išteklius, taip pat nurodomi kiti kiekvienos šalies įsipareigojimai vykdant numatomą su pirkėju sudaryti pirkimo sutartį.
  4. Sutarčiai pagal Aplinkos apsaugos kriterijų taikymo, vykdant žaliuosius pirkimus, tvarkos aprašą, patvirtintą Lietuvos Respublikos aplinkos ministro 2011 m. birželio 28 d. įsakymu Nr. 1D-508 (2022 m. gruodžio 13 d. įsakymo Nr. D1-401 redakcija, galiojanti nuo 2023 m. sausio 1 d.), taikomi žaliojo pirkimo reikalavimai.
  5. Pirkimo objektas nėra įsakymu patvirtintame produktų sąraše, tačiau bus pripažintu atitinkančiu žaliojo pirkimo reikalavimus, jei atitinka nustatytus I tipo ekologinio ženklo reikalavimus pagal standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“ ir yra paženklintas I tipo ekologiniu ženklu arba kitu tiekėjo pateiktu lygiaverčiu įrodymu (pvz., EU Ecolabel, Nordic Swan, Blue Angel, El Distintiu, Milieukeur, Österreichisches Umweltzeichen, NF Environnement, The Hungarian Eco-label, Polish Eco Mark-Znak EKO arba kitu I tipo ekologiniu ženklu).
  6. Pirkimo objektas taip pat bus pripažintu atitinkančiu žaliojo pirkimo reikalavimus, jei tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką).

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
   3. Tiekėjo pasiūlymas pateikiamas:
      1. Techninė specifikacija: lietuvių arba anglų kalba.
      2. Kvalifikacinius kriterijus įrodantys dokumentai: anglų, lietuvių arba bet kuria iš oficialių Europos Sąjungos valstybių narių kalbų.
      3. Korespondencija: užklausimai gali būti siunčiami lietuvių ar anglų kalbomis. Jei Pirkėjo atsakymas pateikiamas dviem kalbomis, pagrindine kalba laikoma lietuvių.
   4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Tiekėjai pasiūlymo kainą turi pateikti viename užklijuotame voke, o likusias pasiūlymo dalis (techninius pasiūlymo duomenis, kitą informaciją ir dokumentus) – kitame užklijuotame voke. Šie abu vokai turi būti įdėti į bendrą voką, jis taip pat užklijuojamas. Ant voko turi būti užrašytas UAB „SG dujos“ J. Savickio g. 21-7, LT-01108 Vilnius, pirkimas „M1 kategorijos transporto priemonės įsigijimas“, tiekėjo pavadinimas ir adresas. Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
   5. **Pasiūlymą sudaro tiekėjo raštu pateiktų dokumentų visuma**:
      1. užpildyta pasiūlymo forma, parengta pagal šių pirkimo konkurso sąlygų 2 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. siūlomos transporto priemonės (prekių) techninės charakteristikos;
      4. kita konkurso sąlygose prašoma informacija ir (ar) dokumentai.
   6. Komisijai atplėšus vokus su pasiūlymais, pasiūlymo paskutinio lapo antroje pusėje pasirašo posėdyje dalyvaujantys Komisijos nariai.
   7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus (nesvarbu, ar kaip partneris, ar kaip subrangovas), visi tokie pasiūlymai bus atmesti.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymas turi būti pateiktas iki 2023 m. birželio mėn. 2 d. 14 val. (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: J. Savickio 21-7, LT-01108 Vilnius, darbo laikas 8:00-17:00 val. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
   10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku.
   11. Pasiūlyme nurodoma transporto priemonės kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą apimtį, kainos sudėtines dalis, į techninės specifikacijos reikalavimus ir pan. Į transporto priemonės kainą turi būti įskaityti visi mokesčiai ir visos tiekėjo išlaidos.
   12. Pasiūlymas turi galioti nuo pasiūlymų pateikimo galutinio termino dienos ne mažiau kaip 30 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
   13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   14. Nesibaigus pasiūlymų pateikimo terminui, Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Mercell portale, APVA ir „SG dujos“ internetinėse svetainėse.
   15. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
   16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
2. **PASIŪLYMŲ GALIOJIMO UŽTIKRINIMAS**

* 1. Pateikiamo pasiūlymo galiojimo užtikrinimo Pirkėjas nereikalauja, nes kvalifikacinių reikalavimų atitikimas yra tinkamas įrodymas, kad dalyvaujančios įmonės yra patikimos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo terminui, bet ne vėliau kaip likus 3 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Pirkėjas nerengs susitikimų su tiekėjais dėl pirkimo dokumentų paaiškinimų.
   4. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su tiekėjais įgaliotas palaikyti Vidas Korsakas, tel.: (8 5) 2313 782, el. paštas: [info@sgdujos.lt](mailto:info@sgdujos.lt).
2. **PASIŪLYMŲ NAGRINĖJIMAS IR VERTINIMAS** 
   1. Vokai su pasiūlymais atplėšiami dviejuose Komisijos posėdžiuose. Pirmame posėdyje atplėšiami tik tie vokai, kuriuose yra pateikti techniniai pasiūlymo duomenys ir kita informacija bei dokumentai, antrame posėdyje – vokai, kuriuose nurodytos kainos. Pirmas posėdis vyks 2023 m. birželio mėn. 6 d. 11 val. UAB „SG dujos“ J. Savickio g. 21-7, LT-01108 Vilniuje. Tiekėjai turi teisę dalyvauti atplėšime.
   2. Antras posėdis vyks tik tada, kai pirkėjas patikrins, ar pateiktų pasiūlymų techniniai duomenys ir tiekėjų kvalifikacija atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertins pasiūlymų techninius duomenis ir tiekėjų kvalifikaciją. Apie šio patikrinimo ir įvertinimo rezultatus pirkėjas raštu praneš visiems tiekėjams, kartu nurodydamas antro vokų su pasiūlymais atplėšimo posėdžio laiką ir vietą. Jeigu Komisija, patikrinusi ir įvertinusi pirmame voke tiekėjo pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais tiekėjo pateiktais dokumentais.
   3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   4. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos;
      4. ar nebuvo pasiūlytos per didelės pirkėjui nepriimtinos kainos.
   5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   6. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
   7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
   9. Pasiūlymuose nurodytos kainos bus vertinamos eurais.
   10. Pirkėjo neatmesti pasiūlymai vertinami pagal ekonomiškai naudingiausio pasiūlymo vertinimo kriterijų.
   11. Pasiūlymų vertinimo kriterijai:

| **Vertinimo kriterijai** | **Funkcinio parametro lyginamasis svoris** | **Lyginamasis svoris ekonominio naudingumo įvertinime** |
| --- | --- | --- |
| **Kaina (C)** |  | X= 50 |
| **Transporto priemonės techninis aptarnavimas ir priežiūra garantiniu laikotarpiu (R)** |  | Y1= 50 |
| *Garantija transporto priemonei - metų skaičius* | L1=0,5 |  |
| *Garantija transporto priemonei – maksimali rida* | L2=0,5 |  |

* + 1. Ekonominis naudingumas (S) apskaičiuojamas sudedant tiekėjo pasiūlymo kainos C ir kitų kriterijų (T) balus:



* + 1. Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

.

* + 1. Kriterijų (T) balai apskaičiuojami sudedant atskirų kriterijų (Ti) balus:

.

* + 1. Kriterijaus (Ti) balai apskaičiuojami šio kriterijaus parametrų įvertinimų (Ps) sumą padauginant iš vertinamo kriterijaus lyginamojo svorio (Yi):

.

* + 1. Kriterijaus parametro įvertinimas (Ps) apskaičiuojamas parametro reikšmę (Rp) palyginant su geriausia to paties parametro reikšme (Rmax arba Rmin) ir padauginant iš vertinamo kriterijaus parametro lyginamojo svorio (Ls).

Priklausomai nuo to, kuri (didžiausia ar mažiausia) vertinama kriterijaus parametro reikšmė laikoma geriausia, kriterijaus parametras (Ps) įvertinamas pagal šias formules:

* + - 1. jeigu geriausia parametro reikšme yra didžiausia jo reikšmė:

;

* + - 1. jeigu geriausia parametro reikšme yra mažiausia jo reikšmė:

.

1. **Kaina:**

*Pasiūlymų kaina vertinama balais, pagal aukščiau nurodytą metodiką (C).*

**2.** Vertinant siūlomą **transporto priemonės techninis aptarnavimas ir priežiūra garantiniu laikotarpiu** (R), vertinami tokie parametrai:

L1: Jei teikiama:

* 2 metų garantija - balų už šį kriterijų neskiriama;
* 3 metų garantija - už šį kriterijų skiriama 1/3 balų;
* 4 metų garantija - už šį kriterijų skiriama 2/3 balų;
* 5 ir daugiau metų garantija - už šį kriterijų skiriama 100% balų (0,5).

L2: Jei teikiama:

* iki 100 001 km. rida - balų už šį kriterijų neskiriama;
* 100 002 - 125 001 km. rida - už šį kriterijų skiriama 1/3 balų;
* 125 002 – 150 001 km. rida - už šį kriterijų skiriama 1/3 balų;
* Jei rida per garantinį laikotarpį didesnė nei 150 001 km. ar neribojama, už šį kriterijų skiriama 100% balų (0,5).

Tiekėjas privalo su pasiūlymu (techniniu pasiūlymu) pateikti pirkėjui visą dokumentaciją ir techninius aprašymus, kurie yra būtini įvertinti ekonominio naudingumo vertinimo kriterijus.

1. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas neatitiko minimalių kvalifikacijos reikalavimų;
      2. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      3. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.);
      4. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      5. buvo pasiūlyta neįprastai maža kaina ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      6. tiekėjas pateikė melagingą informaciją, kurią pirkėjas gali įrodyti bet kokiomis teisėtomis priemonėmis;
      7. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, pirkėjui nepriimtinos kainos.
   2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
2. **Derybos**
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms, kurių metu gali būti deramasi dėl techninių, ekonominių, teisinių ir kitų pasiūlymo sąlygų siekiant ekonomiškiausio varianto.
   2. Derybos yra vykdomos su visais tiekėjais, pateikusiais šiose pirkimo sąlygose nustatytus minimalius reikalavimus atitikusius pirminius pasiūlymus. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Pirkėjas nurodo tiekėjui laiką, kada reikia atvykti į derybas dėl kainos, techninių, ekonominių, teisinių ir kitokių konkurso pasiūlymo sąlygų.
   4. Derybų procedūrų metu Pirkimų komisija tretiesiems asmenims neatskleidžia jokios iš teikėjo gautos informacijos be jo sutikimo, derybos vykdomos su kiekvienu tiekėju atskirai, derybos protokoluojamos. Derybų protokolą pasirašo pirkimo komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   5. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   6. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
3. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju pirkėjas siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
   5. Pasiūlymus pateikę tiekėjai apie pirkimo sutarties sudarymą informuojami raštu ne vėliau kaip per 3 darbo dienas nuo pirkimo sutarties sudarymo, nurodant tiekėją, su kuriuo sudaryta pirkimo sutartis.
4. **PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Pirkimų tvarkos aprašu ir Civiliniu kodeksu.
   2. Sudarant pirkimo sutartį, negali būti keičiama laimėjusio tiekėjo galutinė pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 10 punkte nustatytus atvejus.
5. **Baigiamosios nuostatos**
   1. Tiekėjams pasiūlymų rengimo ir dalyvavimo konkurse išlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
   3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius struktūrinių fondų paramos naudojimą, neskelbiama.
6. **Priedai**
   1. Techninė specifikacija;
   2. Pasiūlymo forma;
   3. Sutarties projektas;
   4. Tiekėjo deklaracija.